cyanic-selkie/wikianc huggingface dataset:
Narvan piiritys (1704)
Seuraukset
Venäläiset sotilaat olivat puolestaan saaneet luvan ryöstellä Narvaa kahden päivän ajan. Sen sijaan kaupungin asukkaiden tappaminen kiellettiin. Kielto ei kuitenkaan purenut riehaantuneisiin joukkoihin. Joidenkin arvioiden mukaan noin puolitoista tuhatta ruotsalaista puolustajaa ja satoja kaupunkilaisia surmattiin. Iivananlinnasta puolustajat pääsivät puolestaan vetäytymään kohti Tallinnaa tekemänsä antautumissopimuksen nojalla. Seuraavan muutaman vuoden ajan ruotsalaiset hallitsivat vielä Länsi-Viron linnoituksia, kun taas venäläiset pitivät hallussaan itää. Ruotsin viimeinen tukikohta Baltiassa Tallinna antautui syyskuussa 1710. Alue jäi Venäjälle suuren Pohjan sodan päättäneessä Uudenkaupungin rauhansopimuksessa vuonna 1721.
Čáslav
Čáslav on kaupunki Keski-Böömin läänissä, Itä-Tšekin tasavallassa. Kaupungin pinta-ala on 26,46 km². Vuonna 2019 kaupungissa on 10 326 asukasta.
Pohjois-Korean naisten jääkiekkomaajoukkue
Pohjois-Korean naisten jääkiekkomaajoukkue edustaa Pohjois-Koreaa naisten kansainvälisissä jääkiekko-otteluissa. Joukkue perustettiin vuonna 1999. Pohjois-Koreassa oli vuonna 2017 yli 900 rekisteröityä naisjääkiekkoilijaa. Vuonna 2022 maalla oli tuhat rekisteröityä naisjääkiekkoilijaa. Vuoden 2022 lopussa joukkue oli Kansainvälisen jääkiekkoliiton IIHF:n ylläpitämässä maailmanrankingissa 31. sijalla.
Vuodesta 2010 vuoteen 2011 joukkue romanti maailmanrankingissa peräti 11 sijaa, mutta vastaavasti vuodesta 2012 vuoteen 2013 se nousi listalla viisi sijaa.
Joukkuetta on valmentanut Ri Won-son. Kaudella 2018–2019 sitä valmensi Pak Chol-Ho.
HMS Hercules (1910)
HMS Hercules oli Britannian kuninkaallisen laivaston Colossus-luokan taistelulaiva.
Valmistus
Alus tilattiin Palmers Shipbuilding and Iron Companyltä Jarrowista, missä köli laskettiin 30. heinäkuuta 1909. Alus laskettiin vesille 10. toukokuuta 1910 ja otettiin palvelukseen 31. heinäkuuta 1911.
Palvelus
Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan syttyessä Hercules liitettiin 1. taistelulaivaviirikköön Suureen laivastoon. Se otti 1916 osaa Skagerrakin taisteluun, jolloin se ampui 98 laukausta pääaseillaan. Alukseen ei osunut yhtään suoraa osumaa, mutta se kärsi pieniä vaurioita sirpaleista.
Hercules siirrettiin 4. taistelulaivaviirikön lippulaivaksi kesäkuussa 1916. Ollessaan viirikkönsä kanssa merellä alukset kohtasivat Saksan avomerilaivaston matkalla kohti Sunderlandia. Sodan viimeisessä kohtaamisessa Saksan avomerilaivaston kanssa 24. huhtikuuta 1918 Hercules yhdessä HMS St. Vincentin kanssa saivat käskyn purjehtia Orkneylle tukemaan HMS Agincourtia ja 2. risteilijäviirikköä. Hercules oli 22. marraskuuta saattamassa antautuvaa Saksan keisarikunnan laivastoa operaatiossa ZZ.
Quedagh Merchant
Quedagh Merchant oli 1690-luvulla rakennettu armenialainen kauppalaiva, joka purjehti Ranskan lipun alla. Laivan kaappasi 30. tammikuuta 1698 merirosvo William Kidd. Hän tahtoi pitää laivasta viedyt arvotavarat itsellään. Myöhemmin hänet etsintäkuulutettiin. Kidd oli kuitenkin kätkenyt aluksen ja sen lastin, jotta hän voisi käydä kauppaa hengellään. Suunnitelma ei onnistunut, ja hänet hirtettiin vuonna 1701.
Kauppamatka
Huhtikuussa 1696 ryhmä armenialaisia kauppiaita palkkasi 350-tonnisen Quedagh Merchantin ja sen miehistön. Laivan kapteeniksi tuli John Wright. Lisäksi alukselle pestattiin kaksi saksalaista perämiestä, ranskalainen tykkimies, yli 90 intialaista työmiestä ja 30 armenialaista kauppiasta. Laiva lastattiin puuvillalla.
Kaappaus
Kun kapteeni Kidd purjehti tammikuussa 1698 laivallaan Adventure Galleyllä, hän huomasi Quedagh Merchantin noin 25 peninkulman päässä. Kidd lähti heti kauppalaivan perään. Muutaman tunnin päästä Kidd oli tavoittanut aluksen. Ulos laivasta asteli ranskalainen, jonka mukaan Kidd saisi hyvät rahat, jos tämä antaisi heidän olla. Kidd kuitenkin arveli, että hän voisi saada edemmän, jos hän valtaisi koko aluksen. Kidd joukkoineen tutki laivan lastin. Ranskalainen sanoi, ettei hän ollut laivan kapteeni vaan Wright. Pienen tutkimisen jälkeen selvisi, että ranskalainen puhui totta.
St. Mary's Island
Kun Kidd saapui St. Mary's Islandille Adventure Galleyllä, hän huomasi tällä kertaa oikean meri­rosvo­aluksen. Kidd hioi suunnitelmaansa, mutta hän päätti kuitenkin odottaa kahta muuta laivaansa, Quedagh Merchantia ja Novemberia. Kun alukset viimein saapuivat, Kidd käski miehistön valmistautua taisteluun, mutta kaksi vuotta Kiddin kanssa oli saanut miehistön turhautumaan. Hyökkäystä ei tapahtunut, vaan kapinan jälkeen November upotettiin ja Kiddille jäi Adventure Galley ja Quedagh Merchant. Myöhemmin hän hylkäsi Adventure Galleyn miehis­tövajauksen takia.
Aluksen löytäminen
Kauppa-alus Quedagh Merchant löytyi joulukuussa 2007 kolmen metrin syvyydestä 21 metriä rannasta uponneena Catalinan saaren läheltä Dominikaanisesta tasavallasta.
Bentsheksoli
Bentsheksoli eli triheksifenidyyli on Parkinsonin taudin hoidossa käytettävä synteettinen, muskariinireseptoria salpaava antikolinergi. Se pääsee keskushermostoon lipidiliukoisuutensa vuoksi. Sen ohella Parkinsonin taudin hoidossa käytettäviä saman ryhmän lääkeaineita ovat biperideeni ja orfenadiini.
Triheksifenidyylin kemiallinen kaava on C20H31NO, moolimassa 301,466 g/mol, tiheys 1,04 g/cm3 (vesi = 1,0 g/cm3), kiehumispiste 760 mmHg paineessa 447,9 °C, leimahduspiste 211 °C ja CAS-numero 144-11-6.
Stereokemia
Triheksifenidyylissä on kiraliakeskus ja kaksi enantiomeeriä. Lääkkeet ovat rasemaatteja.
Alkmaion
Alkmaion oli Pythagoraan oppilas. Hänen kirjoituksistaan on säilynyt joitakin katkelmia. Niissä hän käsitteli ensisijaisesti lääketiedettä, mutta jonkin verran myös luonnonfilosofiaa, astrologiaa ja meteorologiaa. Alkmaion oli ensimmäinen, joka toi kokeelliset menetelmät lääketieteeseen ja anatomiaan. Hän oli anatomisten leikkelyiden uranuurtaja ja hänen sanotaan olleen ensimmäinen, joka löysi Eustachiuksen käytävän eli korvatorven. Hän leikkeli ainakin eläinten ruumiita.
Alkmaion oli ensimmäinen, joka tutki sairauksien sisäisiä syitä. Sairauksien hän sanoi johtuvan voimien epätasapainosta ihmisen elimistössä. Elimistössä vaikuttivat kosteus ja kuivuus, lämpö ja kylmyys, sekä karvaus ja makeus. Kun nämä voimat olivat tasapainossa, ihminen oli terve, ja jos jokin niistä sai yliotteen, ihminen sairastui. Epätasapaino saattoi johtua ympäristöstä, ravinnosta tai elämäntavoista.
Alkmaion uskoi, että sielu on kuolematon ja ikuisesti liikkeessä taivaankappaleiden tavoin. Häntä pidetään ensimmäisenä, joka piti aivoja sielun sijaintipaikkana. Tämä johtui siitä, että hän todennäköisesti havaitsi anatomisten kokeidensa seurauksena, että silmät ovat suoraan yhteyksissä aivopuoliskoihin. Hän katsoi, että muisti, ajattelu ja ymmärrys sekä sitä kautta kaikki tieto syntyvät näkö- ja muista aistimuksista. Tämän seurauksena hän alkoi pitää aivoja myös henkisten toimintojen sijaintipaikkana.
Bathurstin 12 tunnin ajo 2014
thumb|250px|right|Kilpailun voittaja auto [[Maranello Motorsport Ferrari 458 GT3.]] Bathurstin 12 tunnin ajo 2014 oli moottoriurheilun kestävyyskilpailu, joka ajettiin Mount Panorama Circuitin moottoriradalla Uudessa Etelä-Walesissa Australiassa 9. helmikuuta 2014. Kilpailun voitti Maranello Motorsportin kuljettaja nelikko John Bowe, Peter Edwards, Craig Lowndes ja Mika Salo.
Valerio Zurlini
pienoiskuva|Valerio Zurlini vuonna 1973.Valerio Zurlini (19. maaliskuuta 1926 Bologna – 26. lokakuuta 1982 Verona) oli italialainen elokuvaohjaaja ja käsikirjoittaja.
Robert Koldewey
thumb|Robert Koldewey ennen vuotta 1917. Robert Johann Koldewey (10. syyskuuta 1855 Blankenburg – 4. helmikuuta 1925 Berliini) oli saksalainen arkkitehti, joka tunnetaan arkeologisista löydöistään Babylonissa, joka sijaitsee nykypäivän Irakissa.
Koldeweyn löytöihin Babylonissa kuuluivat Etemenankin sekä riippuvien puutarhojen perustukset ja Ištarin portti. Hän kehitti myös savitiilirakennuksiin liittyviä arkeologisia tekniikoita. Koldewey oli arkeologina itseoppinut, joskin hän oli opiskellut arkkitehtuuria sekä taidehistoriaa Berliinissä ja Wienissä suorittamatta tutkintoa. Hän otti 1882 osaa kaivauksiin muinaisessa Assoksessa Turkissa, jossa hän oppi kaivauksilla käytettyjä työtapoja.
Unione cinematografica italiana
Alberto Fassinin johtama UCI perustettiin vastauksena Italian elokuvatuotannon lamaan ja lisääntyneeseen ulkomaiseen kilpailuun. Siinä oli mukana yksitoista maan johtavaa elokuvastudiota. Konsortion talous oli heikko alusta lähtien ja sen monet suurtuotannot menestyivät huonosti lippuluukulla. Kunnollisen jakeluverkoston puuttumisen takia joitakin elokuvia ei esitetty lainkaan. Kalliiksi tullut Quo vadis...? vei UCI:n vuonna 1923 konkurssiin, joka pantiin lopullisesti toimeen vuonna 1926. Suurimman osan konsortion omaisuudesta osti tuottaja Stefano Pittaluga.
Hjalmar Tång
Anders Hjalmar Tång (20. marraskuuta 1887 Lapinjärvi – 25. helmikuuta 1967 Tenhola) oli suomalainen ruotsin kielellä kirjoittanut näytelmäkirjailija.
Fokus Media
Fokus Media on suomalainen lehdenkustannusyhtiö, joka aloitti toimintansa 1. syyskuuta 2014. Yritys keskittyy harraste- ja asiakaslehtien kustantamiseen.
Yrityksen perustajat ovat Sanoman entisiä työntekijöitä. Yritys on ostanut Sanomalta useita aikakauslehtiä: Glorian Antiikin, V8-Magazinen, GTi-Magazinen, Pelit-lehden, Auto Bildin ja Cosmopolitanin Suomen painoksen. Fokus Media osti myös Hifimaailma-lehden Pop Medialta. Allerilta yritys on ostanut Ellen Suomen painoksen, Koti ja keittiö- sekä Oma Aika -lehden.
Tammikuussa 2023 yhtiöstä vähemmistöosuuden omistanut Terramedia Oy ilmoitti lisänneensä omistustaan Fokus Mediasta 95 prosenttiin. Viisi prosenttia jää toimitusjohtaja Mikko Saastamoiselle. Fokus Median perustajat Tapani ja Soili Pitzen sekä Markku Hurmeranta perustelivat yrityskauppaa eläkkeelle siirtymisellään.
Antiikki & Design
Antiikki & Design (aiemmin Antiikki ja Glorian Antiikki) on antiikkiesineisiin ja sisustamiseen keskittyvä lehti. Sanoma myi lehden Fokus Medialle vuonna 2014.
Geo
Geo on kansainvälinen reportaasilehti, joka käsittelee luontoa, kansoja ja kulttuureita kuvina ja tarinoina. Sanoma myi lehden Fokus Medialle vuonna 2015. Geo-lehti ilmestyi Suomessa viimeisen kerran 20.5.2020.
GTi-Magazine
GTi-Magazine on harrasteautoja käsittelevä, 10 kertaa vuodessa ilmestyvä aikakauslehti. Se on erikoistunut autojen tuunaukseen eli auton ulkonäön muuttamiseen omistajansa mieltymysten mukaisesti. Fokus Media osti lehden Sanomalta vuonna 2014.
Hifimaailma
Hifimaailma on äänen- ja kuvantoiston harrastajille tarkoitettu erikoislehti. Lehti perustettiin lakkautetun Hifi-lehden tilalle loppuvuodesta 2006. Fokus Media osti lehden Pop Medialta syksyllä 2015.
Konnu (Jaaman piiri)
thumb|250px|Konnun läpi kulkeva mukulakivitie linja-autopysäkkeineen. thumb|250px|Entinen osuuskaupparakennus päätien varrella. thumb|250px|Kylän pellot alkavat vähitellen metsittyä. Konnu on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa 16 kilometriä Laukaansuusta luoteeseen. Vuonna 2010 kylässä oli 22 asukasta.
Fokus Media
Pelit-lehti
Pelit-lehti on 11 kertaa vuodessa ilmestyvä tietokone- ja konsolipelien aikakauslehti. Se on levikiltään Suomen ja Pohjoismaiden suurin pelilehti. Sanoma myi Pelit-lehden Fokus Medialle kesällä 2014.
V8-Magazine
V8-Magazine on Suomen vanhin amerikkalaisten autojen harrastajille suunnattu erikoislehti. Lehdessä esitellään sekä koti- että ulkomaisten harrastajien omistamia amerikkalaisvalmisteisia autoja. Fokus Media osti lehden Sanomalta vuonna 2014.
Konnu (Jaaman piiri)
Historia
Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Kontina. 1580-luvun ruotsalaismiehityksen aikana se mainitaan muodoissa Kontela, Kondella, Kondolla, Konndola. Vuosina 1618–1623 laaditussa maakirjassa kylä esiintyy autiona. Ruotsalaisvallan aikana seudulle muutti suomalaisia uudisasukkaita Suomenlahden pohjoispuolelta. Vuonna 1848 Konnulla asui 86 inkerinsuomalaista, jotka kuuluivat Kosemkinan luterilaiseen seurakuntaan. Vuonna 1862 kylässä oli kymmenen taloa ja 76 asukasta, jotka olivat valtion talonpoikia. Sen alkuperäisiä sukuja olivat Jalonen, Karhu, Koivunen, Seppänen ja Sippo. Vuonna 1899 Konnu kuului kyläkuntana Narvusin volostiin. Sen 180 asukasta olivat kaikki luterilaisia suomalaisia.
Neuvostoaikana Konnu toimi kyläneuvoston keskuksena. Se kuului aluksi Narvusin volostiin, vuodesta 1927 lähtien Kattilan ja vuodesta 1931 Jaaman piiriin. Vuosina 1931–1939 Konnulla oli kansallisen suomalaisen kyläneuvoston status. Siihen kuuluivat myös Hakajan, Hamalan, Kiiskalan ja Kirjamon kylät sekä Priboin ja Syvänojan (ven. Gluboki Rutšei) asutukset. Kyläneuvostoalueella asui 806 suomalaista, 100 muihin vähemmistöihin kuuluvaa (inkerikkoa) ja 10 venäläistä. Kansallisten kyläneuvostojen lakkauttamisen yhteydessä vuonna 1939 Konnuun liitettiin osa Kurkulan kyläneuvostosta. Vuonna 1938 Konnulla oli 227 ja vuonna 1958 89 asukasta.
Seudun pääelinkeinot olivat kalastus sekä vähäisemmässä määrin maanviljely ja karjanhoito. Kylässä oli vuonna 1888 rakennettu rukoushuone, joka suljettiin 1930-luvun puolivälissä sekä suomenkielinen nelivuotinen koulu, joka muutettiin venäjänkieliseksi vuonna 1938. 1930-luvun lopulla Kurkolanniemelle rakennettiin sotilastukikohta, jonka neuvostoarmeija tuhosi toisen maailmansodan perääntymisvaiheessa vuonna 1941.
Sodan aikana kylään jääneet asukkaat siirrettiin Suomeen. Sen loputtua inkeriläiset palautettiin Neuvostoliittoon, jossa heidät karkotettiin Sisä-Venäjälle. 1950-luvulta lähtien osa konnulaisista pääsi palaamaan kotikyläänsä, jonne oli jo sitä ennen siirretty venäläisiä uudisasukkaita Kalininin alueelta. Konnun kyläneuvosto, jonka keskuspaikka myöhemmin muutettiin Kirjamoon, liitettiin Joenperän kyläneuvostoon vuonna 1974. Kylän kauppa suljettiin lopullisesti 1990-luvun alussa.
Nykypäivä
Kylää ympäröi Kurkolanniemen rauhoitusalue. Sen kautta kulkee 1930-luvulla sotilaskäyttöön rakennettu mukulakivitie, joka kiertää koko Kurkolannimen ympäri. Lähiseudun luontokohteita ovat Narvanlahti, Konnun pohjoispuolella kohoava Linnamäki (ven. Gora-Gorodok) sekä kylän itäpuolella suon takana sijaitseva Valkeajärvi.
Konnusta on linja-autoyhteys Laukaansuuhun ja Jaamaan. Taloudellista toimintaa edustaa yksityinen maatila. Palveluihin kuuluu kauppa-auto. Kylässä on 1990-luvun alussa avattu luterilainen rukoushuone (entinen kerhotalo). Lähistöllä sijaitsee saksalaisten sodan aikana murhaaman Pantelei Yllön muistomerkki, joka paljastettiin vuonna 2005.
Luigi Zampa
thumb|175px|Luigi Zampa vuonna 1952. Luigi Zampa (2. tammikuuta 1905 Rooma – 10. tai 16. elokuuta 1991 Rooma ) oli italialainen elokuvaohjaaja ja käsikirjoittaja.
Toisen maailmansodan jälkeen Zampa sai mainetta neorealistisilla elokuvillaan, joista suosituin oli Rakas vihollinen (Vivere in pace) vuonna 1946. Se sai Nastro d’argenton parhaasta tarinasta ja muun muassa New Yorkin elokuvakriitikkojen palkinnon parhaana ulkomaisena elokuvana. Toinen menestyselokuva oli Anna Magnanin tähdittämä L’onorevole Angelina (1947). Yhteistyössä sisilialaisen kirjailijan Vitaliano Brancatin kanssa Zampa teki satiiriset komediat Erään saappaan varjossa (Anni difficili, 1948), Anni facili (1953) ja L’arte di arrangiarsi (1954). Ohjaajan taiteellisesti onnistuneimpana elokuvana pidetään Napolin camorrasta kertovaa Processo alla cittàa (1952). Vuonna 1954 Zampa ohjasi myös Alberto Moravian romaaniin perustuvan elokuvan Roomatar (La romana).
Porin Ässien SM-liigakausi 2004–2005
Porin Ässien SM-liigakausi 2004–2005 oli jääkiekkoseura Porin Ässien 29. kausi jääkiekon SM-liigassa ja 37. kausi Suomen jääkiekon korkeimmalla sarjatasolla. Joukkue sijoittui runkosarjassa sijalle 10, viimeiselle pudotuspelipaikalle ja kohtasi pudotuspelien ensimmäisellä kierroksella Tampereen Ilveksen. Ilves eteni ottelusarjasta jatkoon suoraan voitoin 2–0. Pudotuspelipaikka oli Ässille ensimmäinen seitsemään vuoteen. Edellisellä kaudella joukkue oli jäänyt runkosarjassa sijalle 11. Runkosarjan avausottelu oli 16. syyskuuta 2004 vieraissa Rauman Lukkoa vastaan ja runkosarjan päätösottelu 9. maaliskuuta 2005 kotona Oulun Kärppiä vastaan. Pudotuspeleissä Ässät esiintyi 12.–14. maaliskuuta.
Luigi Zampa
Zampan seuraava menestyselokuva oli Italian terveydenhuoltojärjestelmää kuvaava satiiri Il medico della mutua (1968), jonka jälkeen hän teki joukon muita yhteiskuntakriittisiä elokuvia. Ohjaajan viimeinen elokuva oli eroottinen hurjastelu Letti selvaggi (1979). Myöhemmin Zampa julkaisi vielä useita romaaneja.
Porin Ässien SM-liigakausi 2004–2005
Kauden eteneminen
Porin Ässät sijoittui SM-liigakaudella 2004–2005 kymmenennelle sijalle eli viimeiselle pudotuspelipaikalle. Joukkue voitti 56 ottelustaan 23, joista 15 varsinaisella peliajalla. Suurimman osan varsinaisen peliajan voitoistaan Ässät keräsi kotona. Pisteitä karttui yhteensä 67, joista 39 kotona ja 28 vieraissa. Kausi oli päävalmentaja Mika Toivolalle kolmas peräkkäinen seurassa. Joukkueen paras pistemies oli runkosarjassa 43 tehopisteen saldolla kanadalaishyökkääjä Jason Williams.
Runkosarja
Ässät aloitti kauden 2004–2005 vierasottelulla Rauman Lukkoa vastaan. Ottelu päättyi murskatappioon maalein 6–1. Seuraavana päivänä joukkue pelasi kauden ensimmäisen kotipelinsä, jossa JYP oli parempi lukemin 3–5. Kauden alettua kahdella tappiolla Ässät pelasi kymmenen ottelun pisteputken, jonka aikana joukkue voitti kahdeksan ottelua putkeen. Voitoista neljä tuli varsinaisella peliajalla, yksi jatkoajalla ja kolme voittomaalikilpailun kautta. Pisteputki alkoi voittomaalitappiolla ja päättyi jatkoaikatappioon. Se kesti lähes kuukauden ajan, alkaen 21. syyskuuta ja päättyen 16. lokakuuta.
Ässien syksy eteni putkissa. Voitokas alkukausi sai jatkoa, kun lokakuun loppupuolella alkanut voittoputki venyi viiden ottelun mittaiseksi. Voitoista kolme tuli voittomaalikilpailun kautta. Voittoputkea seurasi kolmen ottelun tappioputki, jonka aikana joukkue hävisi Oulun Kärpille 5–1 ja Lukolle 0–4. Tappioputken jälkeen Ässät kellisti kotonaan SaiPan ja HPK:n. Tätä seurasi uusi, neljän ottelun tappioputki, jonka aikana joukkue kellistyi vieraissa Espoo Bluesille 3–0 ja Helsingin Jokereille 6–3.
Vuosi 2005 alkoi huonosti, kun 15 ottelun aikana joukkue voitti vain kolmesti, keräten samalla yhdeksän pistettä. Pahimmillaan Ässät ajautui seitsemän ottelun tappioputkeen. Suurinumeroisin tappio tuli Helsingin IFK:ta vastaan maalein 8–1. Helmikuun puolivälin tienoilla tulokset paranivat ja pitkän tappioputken jälkeisistä kuudesta ottelusta neljä päättyi patanuttujen eduksi. Runkosarjan loput kolme ottelua päättyivät kaikki suoraan tappioon. Joukkue selvitti kuitenkin tiensä pudotuspeleihin kuuden pisteen erolla Bluesiin. Tappara sijoittui yhdeksänneksi niin ikään kuuden pisteen erolla Ässiin.
Pudotuspelit
Ässät sijoittui runkosarjassa kymmenenneksi ja sai pudotuspelikarsinnoissa vastaansa seitsemänneksi sijoittuneen Ilveksen. Seura oli jäänyt seitsemänä edellisvuotena pudotuspelien ulkopuolelle kausi toisensa jälkeen. Ilves vei sarjan suoraan voitoin 2–0. Tampereella pelattu avausottelu päättyi 3–1 ja Porissa lopputulos oli 1–4.
Sarjataulukko SM-liigakaudella 2004–2005
Lähde: Elite Prospects
Muutokset ennen kautta
Ässät palkkasi maaliskuussa 2004 uudeksi toimitusjohtajakseen tammikuusta 2001 alkaen Tampereen Ilveksen markkinointijohtajana toimineen Jukka Hirsimäen. Uusi toimitusjohtaja aloitti seurassa 16. huhtikuuta 2004 ja korvasi edellisen pestinhoitajan Juhani Tammisen. Huhtikuun alkupuolella seura solmi useita jatkosopimuksia. Kahtena edelliskautena seuran apuvalmentajana toiminut Karri Kivi teki vuoden jatkopahvin. Hyökkääjät Juha Kiilholma ja Matti Kuparinen solmivat kahden vuoden jatkopestit. Hyökkääjä Jari Korpisalo kirjoitti vuoden mittaisen sopimuksen. Lisäksi valmennusjoukkoa täydennettiin Pasi Kaukorannalla, joka liittyi seuraan vuoden sopimuksella.
Huhtikuun loppupuolella Ässät julkaisi kaksi uutta pelaajasopimusta. Seura palkkasi hyökkääjä Aki Uusikartanon kaksivuotisella ja hyökkääjä Pasi Nielikäisen yksivuotisella sopimuksella. Molemmat pelaajat siirtyivät Poriin SaiPasta. Kesäkuussa täydennettiin joukkueen puolustusta, kun Atte Pentikäinen solmi yksivuotisen sopimuksen Ässien kanssa. Pentikäinen oli pelannut edelliskautena SM-liigaa Tapparassa sekä Mestistä KooKoossa ja TuTossa. Kanadalaissentteri Greg Classen palkattiin joukkueeseen heinäkuussa yhden vuoden sopimuksella. Classen oli pelannut vuosina 2000–2003 yhteensä 90 NHL-ottelua Nashville Predatorsissa. Hän liittyi Ässiin hallitsevana AHL-mestarina oltuaan osana mestarijoukkue Milwaukee Admiralsia. Elokuussa puolustusta täydennettiin Pauli Levokarilla, joka palasi joukkueeseen neljän vuoden tauon jälkeen yksivuotisella sopimuksella. Levokari oli pelannut kaksi edelliskautta Pohjois-Amerikan farmisarjoissa AHL:ssä ja ECHL:ssä. Levokarin joukkue Wilkes-Barre oli pelannut edelliskautena AHL:n finaaleissa, mutta hävinnyt niissä Classenin edustamalle Milwaukee Admiralsille.
Muutokset kauden aikana
NHL:ssä koettiin työsulku kaudella 2004–2005. Myös Porin Ässät sai osansa Pohjois-Amerikasta muualle maailmaan siirtyneistä pelaajista. Detroit Red Wingsin kanadalaissentteri Jason Williams liittyi patamiehistöön lokakuun puolivälissä. Hän teki loppukauden kattavan sopimuksen, johon kuului mahdollisuus mennä välittömästi takaisin NHL:ään, mikäli työsulku päättyisi. Päävalmentaja Mika Toivola ja toimitusjohtaja Jukka Hirsimäki kertoivat solmineensa useita uusia yhteistyösopimuksia Williamsin saamiseksi Poriin, sillä pelaajabudjetti oli jo käytetty loppuun. Williamsin liittymisen myötä joukkueen ulkomaalaiskiintiö täyttyi.
Puolustaja Atte Valli siirtyi lokakuussa Mestis-joukkue Jokipoikiin marraskuun maaottelutaukoon asti ulottuneella, kuusi ottelua sisältäneellä vuokrasopimuksella yhdessä SaiPa-puolustaja Juha Jokiraidan kanssa. Valli oli pelannut syksyn aikana vain yhden ottelun Ässien edustusjoukkueessa ja muutoin seuran A-nuorissa. Maaottelutauon aikana Vallin sopimusta Jokipoikien kanssa jatkettiin joulutaukoon asti ulottuvaksi. Hän viimeisteli kuudessa pelaamassaan ottelussa tehopisteet 1+2. Tammikuun viimeisenä ja samalla siirtoajan viimeisenä päivänä Ässät sopi Jokipoikien kanssa Vallin jäämisestä Mestikseen koko loppukauden ajaksi. Tässä vaiheessa hän oli viimeistellyt 23 ottelussa tehot 2+4.
Joulukuun puolivälissä päävalmentaja Toivola teki seuran kanssa vuoden mittaisen jatkosopimuksen.
Tammikuun loppupuolella joukkueen puolustusta muokattiin. Aki Heino siirtyi Ruotsiin ja tilalle palkattiin loppukauden sopimuksella useita vuosia Mestiksessä pelannut Jesse Saarinen. Lisäksi Jokereissa vähäiselle peliajalle jäänyt Samuli Jalkanen liittyi joukkueeseen. Jalkanen palasi kuitenkin Jokereihin vielä kuun loppupuolen aikana. Hän ehti pelata Porissa kolme ottelua vuokrasopimuksella. Joukkueen alakertaa täydennettiin tutulla miehellä, kun Jarkko Glad solmi loppukauden mittaisen sopimuksen Ässien kanssa. Glad oli pelannut joukkueessa aikaisemmin vuosina 2002–2004. Hän oli tehnyt kauden 2003–2004 päätyttyä kaksivuotisen sopimuksen Ruotsin jääkiekon toiseksi korkeimmalla sarjatasolla Allsvenskanissa pelanneen Skellefteå AIK:n kanssa, mutta jäänyt kauden 2004–2005 aikana lopulta pienelle peliajalle, minkä johdosta hän halusi vaihtaa seuraa. Ässissä oli paikka avoinna puolustajalle ja Glad oli tunnettu aikaisemmin päävalmentaja Toivolan luottomiehenä, joten siirto joukkueeseen toteutui.
Porin Ässien joukkue 2004–2005
Lähde: Elite Prospects
Kenttäpelaajat
Lähde: QuantHockey
Talviparalympialaiset 2022
Talviparalympialaiset 2022 olivat Pekingissä Kiinassa 4.–13. maaliskuuta 2022 järjestetyt XIII talviparalympialaiset.
Pekingissä järjestettiin myös vuoden 2008 kesäparalympialaiset ja se oli ensimmäinen kaupunki, joka on isännöinyt sekä kesä- että talviparalympialaiset. Ne olivat kaikkiaan toiset Kiinassa järjestetyt paralympialaiset. 2022 talviolympialaisten ja -paralympialaisten virallinen logo julkaistiin joulukuussa 2017.
Valintaprosessi
Talviparalympialaisten pitopaikka päätettiin 31. heinäkuuta 2015 Malesian Kuala Lumpurissa. Kilpailujen järjestäjäksi oli kaksi hakijaa:
Lajit
Pekingin talviparalympialaisissa 2022 ratkaistiin 78 kultamitalia 6 lajissa.
Kilpailupaikat
thumb|Kilpailupaikat kartalla. thumb|Pekingin kansallinen stadion. Jäälajit kilpaillaan Pekingissä, alppihiihtotapahtumat tullaan kilpailemaan Yanqingissa ja Zhangjiakoussa järjestetään lumilautailu- ja maastohiihtotapahtumat.
Zhangjiakou
Lähteet:
Osallistujamaat
Vuoden 2022 talviparalympialaisiin on toistaiseksi varmistanut osallistumisen 46 maata ja 564 urheilijaa. Azerbaidžan, Israel ja Puerto Rico osallistuivat ensimmäistä kertaa talviparalympialaisiin, lisäksi Liechtenstein palasi talviparalympialaisiin sitten vuoden 1994, Viro vuoden 2002 ja Latvia vuoden 2006 jälkeen. Venäjä ei saanut valtiona osallistumislupaa vuoden 2022 paralympialaisiin valtiojohtoisen dopingjärjestelmän takia, ja se suljettiin yhdessä Valko-Venäjän kanssa kokonaan kilpailuista Venäjän hyökkättyä Ukrainaan.
Aasia
Eurooppa
Oseania
Itämeren alueen tietotekniikkaolympialaiset
Itämeren alueen tietotekniikkaolympialaiset (, BOI) on vuosittainen lukiolaisten ohjelmointikilpailu. Kilpailun vakituiset osallistujamaat ovat Baltian maat (Latvia, Liettua ja Viro), Pohjoismaat (Norja, Ruotsi, Suomi ja Tanska) sekä Puola ja Saksa. Ensimmäinen BOI järjestettiin vuonna 1995, ja Suomi on osallistunut kilpailuun vuodesta 1998 alkaen.
BOI järjestettiin vuonna 2006 Suomessa, vuonna 2007 Saksassa, vuonna 2008 Puolassa, vuonna 2009 Ruotsissa, vuonna 2010 Virossa ja vuonna 2011 Tanskassa.
Suomen BOI-menestys
Suomalaiset ovat vuoteen 2011 mennessä saaneet BOI:sta 4 kultamitalia, 9 hopeamitalia ja 21 pronssimitalia. Seuraavassa taulukossa K tarkoittaa kultaa, H hopeaa ja P pronssia.
Since You Been Gone
Rainbow'n versio
Rainbow'n johtohahmo ja kitaristi Ritchie Blackmore oli päättänyt viedä heavy metalin parissa kunnostautunutta yhtyettään kaupallisempaan suuntaan. Yhtyeen manageri Bruce Payne soitti yhtyeelle tyttöyhtye Cloutin version ”Since You Been Gonesta”, ja ehdotti sen levyttämistä. Rumpali Cozy Powell piti ajatusta vitsinä, basisti Roger Glover sen sijaan kannatti sitä, ja Ritchie Blackmore suostui levytykseen ilman selkeää mielipidettä kappaletta kohtaan. Lopulta Powellkin suostui soittamaan kappaleen – mutta ”vain kerran”.
Glukuronihappo
Glukuronihappo (C6H10O7) on glukoosista C6-hiilen hydroksyyliryhmän hapettuessa muodostunut uronihappo. Glukuronihappo on yhdessä sen epimeerin iduronihapon kanssa tärkeä osa glykosaminoglykaaneja. Yhdiste toimii myös C-vitamiinin esiasteena nisäkkäissä lukuun ottamatta kädellisiä ja marsuja. Aineella on myös tärkeä tehtävä muuttaa maksassa myrkylliset aineet veteen liukeneviksi.
Since You Been Gone
Julkaisu ja vastaanotto
”Since You Been Gone” julkaistiin singlenä elokuussa 1979. Kappale ylsi Britannian listalla sijalle 6, ja säilyi top 75:ssä kaikkiaan 10 viikkoa. Vielä paremmin kappale menestyi Irlannissa, missä se pääsi viidenneksi. Alankomaissa single ylsi niukasti top 50:een, ja Yhdysvaltain Billboard Hot 100 -listalla kappaleen sijoitus oli korkeimmillaan 57. Se oli samalla Rainbow'n ensimmäinen kyseiselle listalle päässyt kappale.
Glukuronihappo
Glukuronidaatio
Glukuronihappo on hyvin veteen liukenevaa. Glukuronihapolla onkin suuri merkitys esimerkiksi lääkeaineiden ja myrkyllisten yhdisteiden metaboliassa. Maksassa glukuronihapposta muodostuu UDP-glukuronihappoa. UDP-glukuronihapon glukuronyyliosa liittyy UDP-glukuronyylitransferaasientsyymien avulla substraatin karboksyyli-, hydroksyyli-, tioli- tai aminoryhmiin ja tekee yhdisteestä vesiliukoisen, jolloin se poistuu elimistöstä helposti. Reaktiossa UDP-glukuronihaposta vapautuu uridiinidifosfaattia. Esimerkissä glukuronihappo liitetään 4-aminobifenyyliin.
550px
Since You Been Gone
Julkaisu ja vastaanotto
Vaikka kappaleen menestyksen perusteella siirtyminen kaupallisempaan suuntaan oli oikea päätös, osa yhtyeen faneista ja jäsenistä oli siirtoon pettyneitä. Vahvimmin kappaletta vastusti rumpali Cozy Powell:
Rateyourmusic.com-sivuston käyttäjien arvostelujen perusteella ”Since You Been Gone” on vuoden 1979 170:nneksi paras singlejulkaisu.
Castlevania: Lords of Shadow 2
Castlevania: Lords of Shadow 2 on MercurySteamin kehittämä ja Konamin julkaisema toimintaseikkailupeli. Peli on julkaistu vuonna PlayStation 3:lle, Windowsille ja Xbox 360.
Peli kuuluu Castlevania-pelisarjaan ja on seuraaja Castlevania: Lords of Shadow sekä Castlevania: Lords of Shadow – Mirror of Fate -peleille.
Juoni
Pelin tarina sijoittuu pimeän keskiajan ja nykypäivän välille ja seuraa voimansa menettänyttä Draculaa, jonka tavoitteena on kukistaa vanha vihollisensa Saatana.
Etelä-Chungcheong
Etelä-Chungcheong (, hanja 忠清南道) on yksi Etelä-Korean maakunnista. Se sijaitsee maan länsiosassa Keltaisenmeren rannalla pääkaupunki Soulin eteläpuolella. Maakunta rajautuu pohjoisessa Gyeonggin maakuntaan, lännessä Pohjois-Chungcheongin maakuntaan ja Daejeonin erikoisasemassa olevaan kaupunkiin ja etelässä Pohjois-Jeollan maakuntaan. Daejeon toimii myös Etelä-Chungcheongin pääkaupunkina. Maakunnan asukasluku on 1 863 512 (vuonna 2010) ja pinta-ala 8 546,86 neliökilometriä.
Suurin osa maakunnasta on vielä maaseutua, ja sen länsirannikko on suosittu kesälomakohde. Muinaisen Baekje-valtion pääkaupungit Gongju ja Buyeo sijaitsevat maakunnan alueella, joten ajalta on jäänyt jäljelle monia arkeologisia kohteita.
Luonto-Portti
Jouko Lehmuskallio on ollut Yleisradiossa tekemässä erityisesti luontodokumentteja. Hän kuvaa lajeja jatkuvasti. Eija Lehmuskallio on kiertänyt Helsingin kouluissa esittelemässä kasveja tunnistettavaksi, ja selvisi etteivät opettajatkaan tunnistaneet lajeja.
Luonto-Porttiin perehtyminen kuuluu nykyisin luokanopettajien ja biologian ja maantieteen opettajien koulutukseen. Helsingin yliopiston ja Ilmatieteen laitoksen kanssa on tekeillä hanke, jossa aletaan kerätä kansalaisilta tietoa lajien uusista esiintymispaikoista.
Luonto-Portti on saanut vuonna 2012 tiedonjulkistamisen valtionpalkinnon.
Peter Olofsson
Bengt Peter Olofsson (s. 15. kesäkuuta 1957 Uddevalla) on ruotsalainen entinen käsipalloilija. Hän edusti seuratasolla uddevallalaista GF Kroppskulturia. Olofsson osallistui Los Angelesin olympialaisiin 1984, joissa hän pelasi kuusi ottelua ja teki 19 maalia. Ruotsi sijoittui turnauksessa viidenneksi.
Kongopunainen
Kongopunainen (C32H22N6Na2O6S2) on värjäyksessä ja pH-indikaattorina käytetty atsoväri. Aine on erittäin happamissa oloissa sinistä ja muuttuu väriltään punaiseksi pH-alueella 3,0–5,0. Kongopunaisen käyttämisestä kankaiden värjäykseen on suureksi osaksi luovuttu värin huonon pysyvyyden takia.
Paitsi väriaineena kongopunaisella on myös ollut lääketieteellistä merkitystä. Ainetta on käytetty muun muassa amyloidoosin tutkimukseen sekä lampaiden scrapien hoitoon. Scrapien hoidossa kongopunaista ei ole käytetty laajasti sen suhteellisen heikon tehon ja karsinogeenisuuden vuoksi. Lisäksi aineen on todettu aiheuttavan hedelmättömyyttä hiirten naaraspuolisilla jälkeläisillä.
The Undisputed Truth (albumi)
The Undisputed Truth on yhdysvaltalaisen samannimisen yhtyeen The Undisputed Truthin esikoisalbumi. Albumi julkaistiin vuonna 1971. Se sijoittui muun muassa Billboard 200 -musiikkilistan 43. sijalle ja Top Soul Albums -listan seitsemännelle sijalle.
Julius Ferdinand Starck
Julius Ferdinand Starck (11. heinäkuuta 1829 Tammisaari – 23. tammikuuta 1880 San Remo, Italia) oli Venäjän keisarillisessa armeijassa palvellut suomalainen kenraalimajuri.
Starckin vanhemmat olivat kauppias Gustaf Adolf Stark ja Margareta Elisabet Bäcker ja puoliso Maria Pavlovna Ivonova. Starck tuli oppilaaksi Haminan kadettikouluun 1844 ja määrättiin sieltä 1850 valmistuttuaan vänrikkinä palvelukseen Henkivartioväen Paavalin rykmenttiin. Hänet ylennettiin aliluutnantiksi ja luutnantiksi 1854 ja alikapteeniksi 1860. Vuoden 1865 alussa Starck siirrettiin Venäjän armeijan intendenttihallinnon palvelukseen everstiluutnanttina. Everstiksi hän yleni vielä samana vuonna. Starck palveli 1860-luvun lopulta 1870-luvun lopulle Venäjän armeijan pääintendentuurin 6. luokan virkamiehenä. Eron sotapalveluksesta hän sai kenraalimajurina vuonna 1879.
Hugo Lagus
Hugo Wilhelm Lagus (3. tammikuuta 1871 Helsinki – 11. joulukuuta 1946 Pori) oli suomalainen taloustieteilijä, kirjailija ja Porin kauppakoulun johtaja.
Laguksen vanhemmat olivat valtioneuvos Jakob Johan Wilhelm Lagus ja tämän 2. vaimo Kristina Wilhelmina Kunelius. Hän pääsi ylioppilaaksi 1890, valmistui filosofian kandidaatiksi 1892 ja maisteriksi 1894 sekä väitteli tohtoriksi Heidelbergin yliopistossa 1908. Lagus teki 1898–1899 tutkimusmatkan Kameruniin, ja myöhemmin hän teki opintomatkat New Yorkiin 1903 ja Heidelbergiin 1907–1908.
Lagus toimi Porin kauppakoulun opettajana ja johtajana 1901–1934. Hän perusti myös Porlan kalanviljelyslaitoksen Lohjalle 1919. Porlan laitos oli Suomen ainoa keskieurooppalaistyyppinen lampiviljelylaitos. Lagus rakennutti vuoden 1905 paikkeilla Lohjanjärven rannalle Vähä-Ojamoon jugend-tyylisen Villa Haikarin eli Harbonäsin huvilan, jonka hän myi 1938 Lohjan kauppalalle. Huvilassa toimi 1960-luvulle saakka kahvila ja retkeilymaja, ja 1990-luvulle se kunnostettiin kesäravintolan käyttöön.
Andray Blatche
Andray Blatche (s. 22. elokuuta 1986 Syracuse, Yhdysvallat) on yhdysvaltalais-filippiiniläinen koripalloilija, joka on pelannut vuodesta 2012 lähtien Brooklyn Netsissä. Hänelle myönnettiin Filippiinien kansalaisuus vuonna 2014.
Ura
Blatche aloitti järjestelmällisen koripallon vasta high school -iässä, jolloin hän opiskeli neljä lukuvuotta Henninger High Schoolissa. Hän jatkoi opiskelua vielä viidennen vuotensa South Kent Schoolissa. Blatche ei pelannut lainkaan yliopistokoripalloa, vaan hänet valittiin vuoden 2005 NBA:n varaustilaisuudessa 49:ntenä pelaajana. Ennen tulokaskautta hänen autoaan yritettiin varastaa, ja ammuskelun yhteydessä häneen osui luoti. Siksi hän joutui olemaan sivussa kautta edeltävältä harjoitusleiriltä.
Ensimmäisellä NBA-kaudellaan hän ei pelannut paljon ja viettikin osan kaudesta D-liigassa Roanoke Dazzlen joukkueessa. Elokuussa 2007 Wizards jatkoi Blatchen sopimusta, vaikkakin hän oli saman kuukauden aikana jäänyt kiinni ajokortitta ajosta ja seksin ostosta. Hän pelasi tilastollisesti uransa parhaan kauden kaudella 2010–2011, jolloin hän teki keskimäärin 16,8 pistettä ja otti 8,2 levypalloa ottelua kohden. Kuitenkin seuraavalla kaudella Blatchen pistekeskiarvo lähes puolittui, ja maaliskuussa 2012 seurajohto päätti penkittää hänet vedoten Blatchen huonoon fyysiseen kuntoon.
Heinäkuun 2012 aikana Wizards luopui Blatchen pelaajaoikeuksista, ja syyskuussa 2012 hän siirtyi lopulta Brooklyn Netsiin.
Licking Fingers
Licking Fingers on ruotsalainen riippumaton levy-yhtiö, jota pyörittää indie pop -yhtye The Concretes. Levy-yhtiö on perustettu Tukholmassa joskus vuosien 1997 ja 1999 välillä. The Concretesin lisäksi yhtiön kautta on julkaistu Frida Hyvösen ja El Perro del Marin tuotantoa.
Tampereen reaalilyseo (rakennus)
Reaalilyseo on vuonna 1890 valmistunut koulurakennus Tampereen keskustassa, osoitteessa Hallituskatu 30. Talo rakennettiin alun perin Tampereen reaalilyseon käyttöön, ja sen suunnitteli Jac. Ahrenberg. Reaalilyseon jälkeen siinä toimivat Tampereen yhteislyseo ja Tampereen II lyseo. 1980-luvulla rakennuksesta saneerattiin Tampereen lastentarhanopettajaopisto (myöh. Tampereen yliopiston varhaiskasvatuksen yksikkö). Nykyisin talo palvelee Tampereen yhteiskoulun lukion lisärakennuksena.
Arkkitehtuuri
Kaksikerroksinen rakennus edustaa tyyliltään uusrenessanssia. Symmetrinen pääjulkisivu sijaitsee kirkkopuiston puolella. Sisäänkäynnin kohdalla on näyttävä risaliitti, jossa on pilastereita ja suuria kaari-ikkunoita. Kaari-ikkunoiden takana oli aikoinaan juhla- ja voimistelusali. Uusi sali valmistui vuonna 1939 pihanpuoleiseen laajennusosaan, jonka suunnitteli arkkitehti Bertel Strömmer.
Luokkatilat sijoittuvat keskikäytävän ympärille, ja käytävän päässä on portaat. Sisääntulohallin lattia on tehty kalkkikivestä, jossa on oikosarvisten fossiileja.
Muistomerkki
Pääsisäänkäynnin luona on reaalilyseon opettajan ja rehtorin Eino Sakari Yrjö-Koskisen rintakuva (1958). Sen on tehnyt kuvanveistäjä Heikki Konttinen.
Orfenadriini
pienoiskuva|Dolan-[[yhdistelmälääke. Sisältää orfenadriinisitraattia ja parasetamolia.]]
Orfenadriini (joskus myös orfenadiini) on muun muassa lihasjäykkyyden, kivuliaiden lihasspasmien ja Parkinsonin taudin hoidossa käytettävä synteettinen, muskariinireseptoria salpaava antikolinergi. Parkinsonin taudin hoidossa käytettäviä saman ryhmän lääkeaineita ovat biperideeni ja bentsheksoli. Suomessa orfenadriinia myydään valmistenimellä Norflex sekä yhdistelmävalmisteena parasetamolin kanssa nimellä Norgesic.
Vaikutusmekanismi ja metabolia
Orfenadriini leviää annostelun jälkeen nopeasti kudoksiin, ja sen pitoisuus veressä on matala. Se metaboloituu, eli hajoaa nopeasti, maksassa. Hajoamistuotteita ovat N-desmetyyliorfenadriini, joka on orfenadriinin N-demetyloitunut muoto, sekä N,N-didemetyyliorfenadriini. Kummallakin metaboliatuotteella on antikolinergisiä vaikutuksia. Annoksesta noin 8% erittyy muuttumattomana.
Sivu- ja yhteisvaikutukset
Suositelluilla annoksilla orfenadriini ei yleensä aiheuta sivuvaikutuksia. Mahdollisia psyykkisiä haittoja ovat hermostuneisuus ja fysiologisia näön heikkeneminen, suun kuivuminen sekä huimaus. Suhteellisen pienenä yliannostuksena orfenadriini voi aiheuttaa sairaalahoitoa vaativan deliriumin.
Orfenadriinin käytön estäviä syitä ovat lihasheikkoutta aiheuttava myasthenia gravis -sairaus, glaukooma, eturauhasen liikakasvu ja virtsaretentio. Takykardiasta ja etenkin sinustakykardiasta kärsiville potilaille lääkettä tulee antaa harkiten. Orfenadriinia ei suositella käytettäväksi raskauden aikana. Se myös imeytyy äidinmaitoon, joten sitä ei saa käyttää imetyksen aikana.
Yliannostus
Orfenadriinin yliannostus voi olla aikuiselle hengenvaarallinen yli 1,0–4,5 gramman annoksilla (yli 10-kertainen yliannostus), lapsille huomattavasti pienempikin. Se voi aiheuttaa muun muassa sydämen tykytystä, pupillien laajenemista, aivoödeemaa ja maksavaurioita. Pahimmassa tapauksia yliannostuksessa voi seurata kooma.
Stereokemia
Orfenadriinissa on kiraliakeskus ja sillä on 2 enantiomeeriä. Lääkkeenä käytetään rasemaattia.
Etelä-Gyeongsang
Etelä-Gyeongsang (, hanja 慶尙南道) on yksi Etelä-Korean maakunnista. Se sijaitsee maan eteläosassa Koreansalmen rannalla ja rajautuu lännessä Etelä-Jeollan ja Pohjois-Jeollan maakuntiin, pohjoisessa Pohjois-Gyeongsangin maakuntaan ja Daegun metropolikaupunkiin sekä lännessä Busanin ja Ulsanin metropolikaupunkeihin. Etelä-Gyeongsangin asukasluku on 3 127 301 (vuonna 2010) ja pinta-ala 10 510,68 neliökilometriä. Maakunnan pääkaupunkina toimii Changwon.
Etelä-Gyeongsang muodosti aiemmin Pohjois-Gyeongsangin kanssa historiallisen Gyeongsangin maakunnan. Busanin kaupunki erotettiin maakunnasta vuonna 1963 ja Ulsan vuonna 1997. Etelä-Gyeongsangiin kuuluu noin neljäsataa saarta. Maakunta sijaitsee Korean niemimaan ja Taebaekvuorten eteläkärjessä, joten sen ilmasto on muuhun Koreaan verrattuna lauha. Nakdongjoki laskee mereen maakunnan alueella.
Use Your Illusion I
Use Your Illusion I on yhdysvaltalaisen hard rock -yhtye Guns N' Rosesin kolmas studioalbumi. Albumin on tuottanut Mike Clink, ja se julkaistiin 17. syyskuuta vuonna 1991 samanaikaisesti yhtyeen neljännen studioalbumin, Use Your Illusion II:n kanssa.
Use Your Illusion I on Guns N' Rosesin ensimmäinen studioalbumi, jolla yhtyeen rumpalina vaikuttaa Matt Sorum, joka korvasi yhtyeestä erotetun Steven Adlerin vuoden 1990 kesällä. Albumi on myös niin ikään ensimmäinen yhtyeen studioalbumi, jolla yhtyeeseen vuoden 1990 keväällä liittynyt kosketinsoittaja Darren "Dizzy" Reed vaikuttaa.
Use Your Illusion I:tä on myyty maailmanlaajuisesti yli 17 miljoonaa kappaletta, hieman vähemmän kuin Use Your Illusion II:ta (yli 18 miljoonaa kappaletta). Suomessa albumia on myyty platinan verran eli yli 67 000; tosin saavutus nykyisin laskettaisiin tuplaplatinaksi. Suomen virallisella albumilistalla se oli parhaimmallaan neljännellä sijalla ja pysyi listalla 28 viikkoa.
Nauhoittaminen ja julkaisu
Rumpali Steven Adlerin korvanneen Matt Sorumin sekä pianisti Dizzy Reedin saapumisen myötä yhtye aloitti seuraavan studioalbuminsa nauhoittamisen. Ensimmäinen uuden kokoonpanon yhdessä nauhoittama kappale oli yhtyeen oma versio Bob Dylanin kappaleesta "Knockin' on Heaven's Door". Kappale päätyi Tom Cruisen tähdittämän Days of Thunder – ukkosta radalla -elokuvan soundtrack-albumille. Myöhemmin New Yorkin Ritz-klubilla vuonna 1988 kuvattu esitys muokattiin kappaleen musiikkivideoksi, ja siitä tuli välitön hitti Music Televisionilla, jossa se nousi toivotuimpien videoiden listakärjeksi, vaikka Rosen alituinen kiroilu olikin peitetty videossa piippauksilla. Yhtyeen seuraavan studioalbumin työstäminen sen sijaan käynnistyi toden teolla vuoden 1990 syyskuussa Hollywoodissa, ja vajaan kuukauden kuluttua yhtye oli nauhoittanut valmiiksi musiikkia yli neljäänkymmeneen uuteen kappaleeseen. Tämän jälkeen albumin nauhoituksia jatkettiin Record Plant -äänitysstudiolla, jonne yhtyeen laulaja W. Axl Rose jopa asennutti sängyn voidakseen tehdä töitä studiolla ympärivuorokautisesti. Rose alkoi kutsua studiolle myös kollegoitaan ja tuttaviaan, ja esimerkiksi Los Angelesiin saapunut Alice Cooper päätyi vierailemaan laulajana "The Garden" -kappaleessa.
Rose vaati levy-yhtiö Geffen Recordsilta, että kaikki yhtyeen nauhoittama materiaali tulisi toimittaa saataville kutakuinkin yhtä aikaa, hän loi Geffenille ongelman, miten kääriä kaikki yhteen pakettiin järkevästi sekä yhtiön että yhtyeen kannalta. Alun perin hän olisi halunnut Geffenin julkaisevan valtavan neljän albumin setin, mutta yhtiö kavahti niin kohtuutonta ehdotusta. Vaihtoehtoisesti hän esitti kahden tupla-albumin – tässä tapauksessa siis Use Your Illusion I:n ja Use Your Illusion II:n – julkaisemista samanaikaisesti. Lopulta Geffenin manageri ja kykyjenetsijä Tom Zutaut ehdotti kompromissia, jonka mukaan vuonna 1991 yhtye julkaisisi tupla-albumin ja vuoden kuluttua tavallisen studioalbumin sekä mahdollisesti EP-levyn cover-materiaalista, jota Rose olisi halunnut yhtyeen levyttävän. Myös ehdotuksia EP-levyjen sarjasta, jonka teemoina olisivat muun muassa rap, funk, rock ja punk, sekä mahdollinen livealbumi tulevan kiertueen päätyttyä pyöriteltiin yhtyeen ja Geffenin välillä. Rose halusi selvästikin korvata ajan, joka oli menetetty sillä välin kun yhtyeen edellinen täysmittainen studioalbumi, eli vuonna 1987 julkaistu debyyttialbumi Appetite for Destruction vuoli kultaa ja keräsi kehuja.
Use Your Illusion I koostuu yhteensä kuudestatoista kappaleesta. Albumin avausraita "Right Next Door to Hell" kertoo Rosen mukaan hänen jatkuvasta vihasuhteestaan pakkomielteiseen naapuriinsa. "Dust N' Bones" -kappaleessa lauluvastuun kantoi rytmikitaristi Izzy Stradlin, ja "Live and Let Die" puolestaan oli Paul McCartney and Wings -yhtyeen alun perin levyttämä kappale, joka oli nauhoitettu vuonna 1973 julkaistun James Bond -elokuvan Elä ja anna toisten kuolla teemakappaleeksi. Lisäksi albumille päätyi myös alkuperäinen versio Rosen ja Stradlinin säveltämästä kappaleesta "Don't Cry", jonka juuret olivat peräisin demonauhalta, jonka he olivat aikoinaan ennen levytyssopimustaan toimittaneet Zutautille. Lisäksi Stradlinin ja Slashin "Perfect Crime", Stradlinin säveltämät "You Ain't the First" ja "Double Talkin' Jive'", Rosen "Bad Obsession", "Back Off Bitch", "The Garden" ja "Dead Horse" päätyivät albumille. Albumin kohokohtana pidetään kuitenkin Rosen lähes eeppisiin mittoihin yltävää lähes yhdeksänminuuttista "November Rainia", jota hän ehti työstää yli seitsemän vuotta ennen sen julkaisemista.
HMS Ark Royal
HMS Ark Royal on ollut viiden Britannian Kuninkaallisen laivaston aluksen nimenä.
Väärin kuullut laulunsanat
Väärin kuullut laulunsanat ovat kognitiivinen ilmiö, jossa ihmismieli kuulee laulun tai muun lauseparren sanat väärin mutta kuitenkin jotenkin itselleen ymmärrettävällä tavalla. Ilmiön englanninkielisen nimityksen mondegreen esitti ensimmäisenä Sylvia Wright tarjoten esimerkkinä 1600-lukulaisen balladin säkeen:
Ye Highlands and ye Lowlands, Oh, where hae ye been? They hae slain the Earl Amurray, And Lady Mondegreen.
Viimeinen rivi oli oikeasti ”And laid him on the green.”
Englanninkielisellä kielialueella tämän termin vakiintumisen varmistajia ovat olleet pakinoitsija William Safire New York Times -lehdestä ja Jon Carroll San Francisco Chroniclesta.
Uudelleen tekstitetyt musiikkivideot
Ilmiöön rinnastuu 2000-luvulla internet-ilmiöksi noussut eri kielisten musiikkivideoiden tekstittäminen uudelleen humoristisesti jollakin muulla kielellä, mistä on lukuisia esimerkkejä esimerkiksi YouTube-verkkopalvelussa. Näitä ovat olleet muun muassa ruotsiksi tekstitetty arabiankielinen iskelmä ”Habbaytek” ja suomeksi tekstitetty kurdinkielinen kappale ”Pinsedî Zêde”, samoin kuin ruotsiksi on tekstitetty myös venäjäksi lauletut Neuvostoliiton hymni ja Kansainvälinen. Japanissa ilmiö tunnetaan nimellä Soramimi.
Australianrastaat
Australianrastaat (Drymodes) on pensassieppojen heimoon kuuluva varpuslintusuku. Australianrastaiden sukuun kuuluu BirdLifen mukaan 3 lajia.
Jon Ronson
Jon Ronson (s. 10. toukokuuta 1967 Cardiff, Wales) on walesilainen toimittaja, dokumentaristi ja kirjailija. Urallaan Ronson on kirjoittanut kolumneja lehtiin, ohjannut useita dokumentteja televisiolle ja toiminut radio- ja televisiotoimittajana sekä juontajana. Ronsonin ensimmäinen kirja, suomentamaton Clubbed Class, julkaistiin vuonna 1994.
Kirjailija
Ronson mainitsee kirjallisiksi esikuvikseen Kurt Vonnegutin, Raymond Carverin ja Jonathan Coen. Vaikka uralle mahtuu lukuisia dokumentaarisia ohjaustöitä, Ronson pitää itseään ennen kaikkea luonnollisena kirjoittajana. Tutkivana journalistina Ronson on kiinnostunut salaliittoteorioista, ääri-ihmisistä ja vallasta. Kyseisiä aiheita hän on käsitellyt tv-töissään sekä muun muassa toisessa teoksessaan Them: Adventures with Extremists (2001). Hänen työskentelytyylissään on sanottu olevan piirteitä gonzo-journalismista.
Ronsonilta on suomennettu kaksi teosta Sammakon kustantamana. Vuonna 2004 ilmestynyt Vuohia tuijottavat miehet kertoo vuonna 1979 toimintansa aloittaneesta Yhdysvaltain armeijan salaisesta yksiköstä, joka kehittelee uusia paranormaaleja taistelu- ja tiedustelutekniikoita. Viimeisin teos Psykopaattitesti (2011) käsittelee puolestaan mielenterveyttä ja psykopatian käsitettä.